[{"text_idx": "#000000", "text": "See veebileheku\u0308lg kasutab ku\u0308psiseid, et paremini mo\u0303ista lehe kasutajaid ja parandada nende kasutajakogemust. Ja\u0308rgnevalt vo\u0303id anda oma no\u0303usoleku oma isikuandmete to\u0308o\u0308tlemiseks mainitud otstarvetel Loe la\u0308hemaltOlen no\u0303us"}, {"text_idx": "#000003", "text": "Ekesparre Butiikhotellis on 10 tuba"}, {"text_idx": "#000004", "text": "Meie uhkuseks olevad juugendstiilis ruumid on vaieldamatult u\u0308hed Eesti kaunimad ja isikupa\u0308rasemad hotellitoad. Peensusteni la\u0308bimo\u0303eldud detailid on koosko\u0303las kontseptsiooniga ning ko\u0303ikidest tubadest avanevad eriilmelised vaated keskaegsele piiskopilinnusele, mereveega ta\u0308idetud kaitsekraavidele, linnapargile vo\u0303i aedniku pa\u0308rusmaale \u2013 hotelli u\u0308mbritsevale romantilisele suveaiale."}, {"text_idx": "#000005", "text": "Ko\u0303ikides tubades on luksuslik mo\u0308o\u0308bel ning tarvilikud aksessuaarid ja pisiasjad: minibaar, telefon, fo\u0308o\u0308n, televiisor, s\u030ceif, hommikumantlid, tualetitarbed. Tasuta WIFI levib kogu majas. Tubades olevaid nutikaid televiisoreid saab kasutada lisakuvarina vo\u0303i vaadata sealt Netflixi vo\u0303i Youtube kanaleid."}, {"text_idx": "#000006", "text": "Eksklusiivne juugendstiil on viidud ka vannitubadesse \u2013 sisustamisel ei ole ta\u0308helepanuta ja\u0308etud pisimatki detaili. Ta\u0308navapoolsetes tubades 1, 2, 4, 5 on vann, u\u0308leja\u0308a\u0308nud 6 tuba on varustatud dus\u030cinurgaga."}, {"text_idx": "#000007", "text": "Tubadest 7 on suuremad deluxe toad ja 3 tuba on va\u0308iksemad standardklassi toad. Standardtubades on vannitoas dus\u030cinurk. Kolmel deluxe toal on ro\u0303du - esimesel korrusel asuvalt toal 3 on privaatne terrass eraldi sissepa\u0308a\u0308suga, teisel korrusel asuvatel tubadel 6 ja 7 on u\u0308hine ro\u0303du."}, {"text_idx": "#000008", "text": "Meie ku\u0308laliste lemmikuks on hommikuso\u0308o\u0308k"}, {"text_idx": "#000009", "text": "Meie ku\u0308lalistel on vo\u0303imalik valida hommikuso\u0308o\u0308gi aega ja kohta. Kuigi igapa\u0308evaselt serveeritakse hommikuso\u0308o\u0308ki hotelli esimese korruse lounge\u2019s 8.00-11.00, on ku\u0308lalisel soovi korral vo\u0303imalus tellida hommikuso\u0308o\u0308k ka numbrituppa. Soovi korral pakume hommikuso\u0308o\u0308ki varem vo\u0303i pakime kaasa. Suvel ilusa ilma korral saab nautida hommikuso\u0308o\u0308ki meie ida-poolses suveaias, kus hommikupa\u0308ikese paistes pa\u0308evaks energiat koguda ja kehakinnitust nautida."}, {"text_idx": "#000010", "text": "Meie hommikuso\u0308o\u0308gi valikut iseloomustab muuhulgas Saaremaale iseloomulik toiduvalik - Saaremaa leib ja vo\u0303i, va\u0308rsked ku\u0308psetised, suitsu- ja soolakala, juustu-ja lihatooted, kohalikud hoidised ja mesi. Hommikuso\u0308o\u0308gile annavad stardi pressitud mahla ja marjadega vitamiinismuuti ning va\u0308rsketest puuviljadest salat. Sooja hommikuso\u0308o\u0308gi valmistame personaalselt igale ku\u0308lalisele, vastavalt tema tellimusele. Valikus on erinevad munaroad, puder ja pannkoogid. Hommikuso\u0308o\u0308gi juurde pakume igale ku\u0308lalisele klaasi kvaliteetvahuveini. Kogu hommikuso\u0308o\u0308ki saadab personaalne ja hooliv ku\u0308lalislahkus."}, {"text_idx": "#000011", "text": "See on hommikuso\u0308o\u0308k, milleks tuleb vo\u0303tta aega ja seda nautida!"}]